เมื่อเช้าของวันที่ 29 ตุลาคม พ.ศ. 2563 ได้มีผู้เสียชีวิต 3 คนจากการถูกแทงด้วยมีดที่มหาวิหารแม่พระแห่งนิสอันเป็นมหาวิหารโรมันคาทอลิกในเมืองนิส ประเทศฝรั่งเศส โดยชายผู้ตะโกนว่า "*อัลลอฮุอักบัร*!" ผู้ต้องหาเป็นชาวตูนิเซียซึ่งถูกตำรวจยิงก่อนที่จะนำตัวไปคุมขัง นายกเทศมนตรีเมืองนิสได้กล่าวว่าเหตุที่เกิดขึ้นเป็น "เหตุโจมตีก่อการร้าย" โดยกล่าวว่าเป็นผลมาจากแนวคิดอิสลามสุดโต่ง

ภูมิหลัง
--------

ในช่วงไม่กี่ปีที่ผ่านมา ประเทศฝรั่งเศสตกเป็นเป้าหมายของการโจมตีก่อการร้ายของกลุ่มญิฮาดซึ่งขับเคลื่อนโดยรัฐอิสลามอิรักและลิแวนต์และกลุ่มก่อการร้ายอัลกออิดะฮ์ พร้อมกับผู้ก่อการร้ายแบบกระทำการคนเดียวซึ่งได้รับแนวคิดเหล่านี้จากสองกลุ่มข้างต้น เมืองนิสเคยเกิดเหตุมาแล้วในการโจมตีโดยใช้รถบรรทุกไล่ชนผู้คน เมื่อปี พ.ศ. 2559 ส่งผลให้มีผู้เสียชีวิต 86 คน สถานที่เกิดเหตุขึ้นห่างจากที่เกิดเหตุปัจจุบันไป 0.8 กิโลเมตร (0.50 ไมล์) 12 วันต่อมาหลังเกิดเหตุโจมตีในปี พ.ศ. 2559 ฌัก อาแมล ถูกฆาตรกรรมในเหตุโจมตีที่โบสถ์ในแคว้นนอร์ม็องดี

สี่สัปดาห์ก่อนเกิดเหตุ แอมานุแอล มาครง ประธานาธิบดีฝรั่งเศส ได้กล่าวว่า ศาสนาอิสลามกำลังตกอยู่ "ในสภาวะวิกฤต" ทั่วทุกมุมโลก อันเป็นการสร้างความไม่พอใจแก่ชาวมุสลิมอย่างมาก โดยเขารับปากว่าจะเสนอร่างกฎหมายโดยเพิ่มเติมบทบัญญัติของกฏหมายในปี พ.ศ. 2448 ว่าด้วยจะแยกคริสตจักรกับรัฐออกจากกันภายในประเทศฝรั่งเศสอย่างเป็นทางการ สองสัปดาห์ต่อมา ซามุแอล ปาตี ครูสอนประวัติศาสตร์ถูกถูกฆาตกรรมและตัดศีรษะในกงฟล็อง-แซ็งตอนอรีน โดยเยาวชนอายุ 18 ปี เป็นชาวเชเชนมุสลิมซึ่งได้รับสถานะผู้ลี้ภัยในเดือนมีนาคม พ.ศ. 2563 หลังจากที่ครูแสดงภาพการ์ตูนจากนิตยสาร *ชาร์ลีแอบโด* ซึ่งมีภาพการล้อเลียนศาสดามุฮัมมัดให้นักเรียนดู หลังจากเหตุฆาตกรรม มาครงได้กล่าวว่า นิตยสารการ์ตูนนี้สามารถแสดงภาพล้อเลียนของศาสดามุฮัมมัดได้ เพราะเป็นเรื่องของเสรีภาพในการแสดงออก จากเหตุการณ์การกล่าวของมาครงนั้น เรเจป ไตยิป แอร์โดอัน ประธานาธิบดีตุรกี ได้เรียกร้องให้อารยประเทศคว่ำบาตรสินค้าที่ผลิตในประเทศฝรั่งเศส เกิดการประท้วงจำนวนมากในประเทศมุสลิม โดยมีการเผารูปภาพของมาครง และการชุมนุมต่อต้านฝรั่งเศสอย่างรุนแรง

เหตุการณ์
---------

มหาวิหารแม่พระแห่งนิส สถานที่เกิดเหตุ
เหตุโจมตีเกิดขึ้นเมื่อวันที่ 29 ตุลาคม พ.ศ. 2563 เวลา 08:30 นาฬิกา ภายในบริเวณมหาวิหารแม่พระแห่งนิส อันเป็นมหาวิหารโรมันคาทอลิกที่ตั้งอยู่ใจกลางในเมืองนิส ผู้ก่อเหตุได้สังหาร 3 คน โดยหนึ่งในนั้นเป็นผู้หญิงโดยตอนแรกถูกระบุว่าโดนมีดตัดศีรษะ ต่อมา ถูกระบุอย่างเป็นทางการว่ามีบาดแผลขนาดลึกตรงลำคอของผู้เสียชีวิตเท่านั้น

เหตุโจมตีเกิดขึ้นในระยะเวลา 28 นาที ในระหว่างนั้น ผู้ก่อเหตุตะโกนคำว่า "*อัลลอฮุอักบัร*!" ตลอดเวลา ตำรวจพื้นที่สี่นายเข้าระงับเหตุโดยการยิงใส่ผู้ก่อเหตุ ในขณะระหว่างปะทะผู้ก่อเหตุยังคงตะโกนว่า "อัลลอฮุอักบัร" จากนั้นเข้าจึงถูกนำตัวส่งโรงพยาบาลด้วยอาการบาดเจ็บสาหัส วัตถุพยานในที่เกิดเหตุพบว่ามีคัมภีร์อัลกุรอาน, มีด 3 เล่ม, และโทรศัพท์ 2 เครื่อง

เฌราลด์ ดาร์มาแน็ง รัฐมนตรีว่าการกระทรวงมหาดไทยฝรั่งเศส กล่าวว่า ตำรวจเข้าควบคุมภายในเมืองเป็นที่เรียบร้อย หน่วยทำลายล้างวัตถุระเบิดประจำการในที่เกิดเหตุ หน่วยต่อต้านการก่อร้ายเข้าพื้นที่ลานตระเวนรอบพื้นที่ของมหาวิหาร

ผู้ก่อเหตุ
----------

ผู้ต้องหาที่เชื่อได้ว่าก่อเหตุโจมตี เป็นชายชาวตูนิเซียอายุ 21 ปี มีชื่อว่า อิบรอฮีม อัลอิสซาวี (อาหรับ: إبراهيم العيساوي) เขาเติบโตขึ้นในเมืองสฟักซ์, ประเทศตูนิเซีย เขาเดินทางออกนอกประเทศในฐานะผู้อพยพ จุดหมายปลายทางแรกของเขาเริ่มที่เกาะลัมปูเดซา, ประเทศอิตาลี ท่ามกลางการระบาดของโรคติดเชื้อโควิด-19 ในประเทศตูนิเซีย เขาเลยถูกกักตัวเพื่อตรวจหาเชื้อเป็นระยะเวลา 20 วัน โดยเวลาส่วนใหญ่ในการกักตัว เขามักจะใช้เวลากับโทรศัพท์เป็นส่วนใหญ่ จากการรายงานจาก *กอร์เรียเร เดลลา เซรา* หนังสือพิมพ์รายวันของประเทศอิตาลี อัลอิสซาวีได้ถูกแจ้งให้ออกจากประเทศ เนื่องจากการเข้าเมืองแบบผิดกฎหมาย โดยกำหนดระยะเวลาสำหรับการออกจากประเทศแบบสมัครใจถึงวันที่ 9 ตุลาคม แต่ความเคลื่อนไหวของเขาก็ไม่ได้รับการติดตาม แทนที่เขาควรออกจาประเทศอิตาลี เขากลับไปยังเมืองบารี เมืองท่าทางตอนใต้ของประเทศแทน โดยไม่มีข้อบ่งชี้ถึงความร่วมมือใด ๆ จากเขา หลังจากที่เขาถึงเมืองบารี เขาเดินทางต่อไปยังเมืองนิส ประเทศฝรั่งเศสในวันต่อมา เขาเข้ามาในประเทศโดยได้รับการอำนวยความสะดวกเป็นบัตรประจำตัวผู้ลี้ภัย ออกโดยผู้ลี้กัยกาชาด (องค์กรนอกภาครัฐ)

จากบทสัมภาษณ์ของสำนักข่าว *อัลอราบียา* ภายหลังจากเหตุโจมตี แม่ของอัลอิสซาวีได้กล่าวว่า เธอรู้สึกประหลาดใจเมื่อลูกของเธอไปอยู่ที่ประเทศฝรั่งเศส เพราะเขาไม่รู้ภาษาและไม่มีคนที่รู้จักในที่นั้น พี่ชายของเขาได้กล่าวกับบีบีซีนิวส์ว่า อัลอิสซาวีอ้างว่าเขารู้จักคนในประเทศฝรั่งเศส โดยเขาจะขอความช่วยเหลือกับบุคคลนี้ เพื่อนบ้านให้สัมภาษณ์กับอัลอราบียาว่า อัลอิสซาวีทำงานเป็นช่างเครื่อง และงานหลากหลายประเภทในประเทศตูนิเซีย โดยไม่มีการส่อพฤติกรรมรุนแรงแต่อย่างใด

หัวหน้าฝ่ายกฎหมายกำลังต่อต้านการก่อการร้าย ฌ็อง-ฟร็องซัว ริการ์ต ได้กล่าวว่า ผู้ก่อเหตุไม่ได้อยู่ในรายชื่อของหน่วยข่าวกรองว่าเป็นภัยคุกคามอย่างการก่อการร้าย

ผู้สูญเสีย
----------

จากเหตุโจมตีมีผู้เสียชีวิต 3 คน หนึ่งในนั้นเป็นหญิงอายุ 60 ปี เธอเข้าไปข้างในมหาวิหารเพื่อภาวนา บริเวณคอของเธอเจอรอยลึกขนาดใหญ่ เจ้าหน้าที่บอกว่าเป็นการความพยายามที่จะทำให้เสียชีวิต อีกคนหนึ่ง เป็นชายอายุ 55 ปี เป็นเจ้าหน้าที่ผู้ดูแลมหาวิหาร พบรอยลึกตรงคอขนาดใหญ่ของเขา ผู้เสียชีวิตคนที่สาม เป็นหญิงชาวฝรั่งเศสเชื้อสายบราซิล อายุ 44 ปี เธอถูกแทงหลายแผล เธอจึงหนีออกมาจากมหาวิหาร แต่ล้มลงและเสียชีวิตภายในคาเฟ่ละแวกใกล้เคียง

อ้างอิง
-------

1. ↑  Politi, Caroline; Chevillard, Thibaut (29 October 2020). "Que sait-on de l'attaque au couteau perpétrée dans la basilique de Nice ?" [Attack in Nice: What do we know about the events in the Notre-Dame basilica?]. *20minutes* (ภาษาฝรั่งเศส). สืบค้นเมื่อ 29 October 2020.
2. 1 2  Salaün, Tangi; Gaillard, Eric (29 October 2020). "Three dead as woman beheaded in attack in French church". *Reuters*. สืบค้นเมื่อ 29 October 2020.
3. 1 2 3  Tidman, Zoe; Dearden, Lizzie (29 October 2020). "Macron vows to deploy soldiers across France after attacks in Nice and Avignon". *The Independent*. สืบค้นเมื่อ 29 October 2020.
4. 1 2  "France attack: Three killed in 'Islamist terrorist' stabbings". *BBC*. 29 October 2020. สืบค้นเมื่อ 29 October 2020.
5. ↑  Sandford, Alasdair; Tidye, Alice (29 October 2020). "Nice attack: Church stabbing leaves three dead and several injured". *EuroNews with AFP*. EuroNews. สืบค้นเมื่อ 29 October 2020.
6. 1 2 3  Hinnant, Lori; Cole, Daniel (29 October 2020). "French prosecutor: Nice killer of 3 got to France from Italy". Associated Press. สืบค้นเมื่อ 29 October 2020.
7. ↑  "Macron says Islam 'in crisis', prompting backlash from Muslims". *Al Jazeera* (ภาษาอังกฤษ). 2 October 2020. สืบค้นเมื่อ 29 October 2020.
8. ↑  Paone, Anthony (16 October 2020). "For a teacher in France, a civics class was followed by a gruesome death". *Reuters*. เก็บจากแหล่งเดิมเมื่อ 17 October 2020. สืบค้นเมื่อ 29 October 2020.
9. ↑  "Muslim world condemns Macron, France over treatment of Islam". Al Jazeera. 26 October 2020. สืบค้นเมื่อ 29 October 2020.
10. 1 2  Smith, Saphora; Ing, Nancy; Stelloh, Tim (29 October 2020). "French authorities say suspect in Nice church attack is a Tunisian national". NBC News. สืบค้นเมื่อ 29 October 2020.
11. 1 2 3  Picheta, Rob; Thompson, Nick (29 October 2020). "Live updates: Knife attack in French city of Nice". CNN. สืบค้นเมื่อ 29 October 2020.
12. ↑  Willsher, Kim (29 October 2020). "Knife attacker in Nice kills three people". *The Guardian*. สืบค้นเมื่อ 29 October 2020.
13. ↑  "EN DIRECT - Attaque à la basilique de Nice : "C'est la France qui est attaquée", dénonce Macron" [LIVE - Attack in Nice: the anti-terrorism prosecutor details the assailant's murderous journey] (ภาษาฝรั่งเศส). LCI. 29 October 2020. สืบค้นเมื่อ 29 October 2020.
14. 1 2  "France attack: What we know about stabbings in Nice". BBC. 29 October 2020. สืบค้นเมื่อ 29 October 2020.
15. ↑  Haworth, Jon (29 October 2020). "France on highest security alert after terror attack". ABC News. สืบค้นเมื่อ 29 October 2020.
16. 1 2  Burke, Jason; Tondo, Lorenzo (30 October 2020). "Nice terror suspect phoned his family hours before attack". *The Guardian*. สืบค้นเมื่อ 30 October 2020.
17. ↑  Steinbuch, Yaron (30 October 2020). "France terror suspect Brahim Aoussaoui seen in smiling photo". *The New York Post*. สืบค้นเมื่อ 30 October 2020.`{{cite news}}`: CS1 maint: url-status (ลิงก์)
18. 1 2  Charlton, Angela; Cole, Daniel (30 October 2020). "New arrest after France church attack, security tightened". Associated Press. สืบค้นเมื่อ 30 October 2020.
19. 1 2  "Nice attack: Grief and anger in France after church stabbings". *BBC News*. 30 October 2020. สืบค้นเมื่อ 30 October 2020.
20. ↑  "Attaque à Nice: l'assaillant est un Tunisien de 21 ans arrivé par Lampedusa" [Attack in Nice: the attacker is a 21-year-old Tunisian who arrived by Lampedusa] (ภาษาฝรั่งเศส). Le Figaro. 29 October 2020. สืบค้นเมื่อ 29 October 2020.
21. ↑  Sonawane, Vishakha (2020-10-30). "Who is Brahim Aouissaoui? Tunisian-Born Nice Church Attacker Arrived In France Just Weeks Before Attack". *International Business Times* (ภาษาอังกฤษ). สืบค้นเมื่อ 2020-10-31.
22. ↑  Bisserbe, Noemie; Schechner, Sam (30 October 2020). "France Terrorist Attack: What Happened in Nice at the Notre Dame Basilica?". The Wall Street Journal. สืบค้นเมื่อ 30 October 2020.
23. 1 2  Willsher, Kim; Doherty, Ben (30 October 2020). "World leaders condemn Nice attack as France terror alert level raised to maximum". *The Guardian*. สืบค้นเมื่อ 30 October 2020.
24. ↑  Willsher, Kim (29 October 2020). "France will not give in to terror after Nice attack, Macron says". *The Guardian*. สืบค้นเมื่อ 29 October 2020.
25. ↑  Salaün, Tangi; Pailliez, Caroline (30 October 2020). "France Tightens Security After Nice Attack, Protests Flare in Parts of Muslim World". U.S. News & World Report. สืบค้นเมื่อ 30 October 2020 – โดยทาง Reuters.